Справа ў тым, што кожны год Гродзенскі гарвыканкам падае спісы мастакоў у абласную камісію пад кіраўніцтвам М.Бяляева, якім прадстаўляецца магчымасць ільготнай аплаты. Некалькі гадоў запар у гэтых спісах было прозвішча і Алеся Сурава, які працаваў галоўным мастаком тэатра Лялек і шмат зрабіў сваім мастацтвам для нашага горада. Цяпер ён аказаўся адзіным нялюбым з цэлага спісу мясцовых творцаў. Колькі мастак не дамагаўся, каб высвятліць, за што ён патрапіў у такую няміласць, яму гэта зрабіць так і не ўдалося - адзін чыноўнік адсылаў да другога. Зрэшты, як і заўсёды. Аб гэтым "БИ" ужо пісала.